**Pravila nagradne igre »Grem/Greva/Gremo v kino«**

Javni zavod Kinodvor bo na svoji spletni strani izvedel nagradno igro **»Grem/Greva/Gremo v kino«** in nagrajencu/-ki podelil 2 darilna bona za ogled filma v **Kinodvoru**.

Pogoj za sodelovanje v žrebu je vpis imena, priimka in e-poštnega naslova.

Nagradna igra bo potekala **od 26. 5. 2020 od 13:00 do 15. 6. 2020 do 20:00**. Žrebanje bo potekalo v **sredo, 17. 6. 2020**.

Po končani nagradni igri bo komisija treh (Aliki Kalagasidu, Ana Seta Pucihar in Bor Pleteršek) izžrebala nagrajenca/-ko, ki bo prejel/-a 2 darilna bona. Komisija bo po opravljenem žrebu sestavila zapisnik in objavila nagrajenca/-ko na spletni strani [www.kinodvor.org](http://www.kinodvor.org).

Šteje se, da oseba s sodelovanjem v nagradni igri (podajanjem mnenja na vprašanje kaj so pri kinu najbolj pogrešali), soglaša z objavo njegovega oziroma njenega imena, ki bo objavljeno v skladu s pravili nagradne igre.

Javni zavod Kinodvor bo po zaključku nagradne igre nagrajenca/-ko preko elektronske pošte obvestil o prejemu nagrade.

Prevzem nagrade bo mogoč z osebnim dokumentom pri blagajni Kinodvora.

V nagradni igri ne morejo sodelovati zaposleni v Javnem zavodu Kinodvor in njihovi družinski člani. Prav tako v nagradni igri ne morejo sodelovati stalni zunanji sodelavci javnega zavoda.

Več informacij o nagradni igri lahko dobite preko elektronskega naslova [press@kinodvor.org](press%40kinodvor.org).

Javni zavod Kinodvor

Ljubljana, 22. 5. 2020